Cəlil Cavanşir

**Cəlil Cavanşir** (tam adı: **Hacıyev Cəlil Cavanşir oğlu**; ) — azərbaycanlı yazıçı, tərcüməçi, ssenarist, jurnalist.

## Həyatı
Cəlil Cavanşir 1984-cü ildə Oğuz rayonunun Xaçmaz kəndində dünyaya gəlib.

2001-ci ildə M. F. Axundov adına Oğuz rayon, Xaçmaz kənd 1 saylı orta məktəbini bitirib. 2002–2003-cü illərdə hərbi xidmətdə olub. 2004-cü ildə Gəncə Dövlət Universitetinin Xarici dillər fakültəsinin alman dili ixtisasına qəbul olunub və 2008-ci ildə ali təhsilini başa vurub.

## Mətbu fəaliyyəti
Tələbəlik illərindən jurnalistika fəaliyyətinə başlayıb, müxtəlif mətbu orqanlarda çalışıb. "Töhfə", "Türküstan", "Vətəndaş Həmrəyliyi" qəzetləri, "Alatoran", "Yurddan səslər", "Pirsultan", "Doqquz iqlim", "Ənvər Paşa" dərgiləri ilə əməkdaşlıq edib.

"Palma" ədəbi-bədii tərcümə jurnalının və "Region xəbər" qəzetinin təsisçisi olub.

2009-cu ildə doqquziklim.net elektron ədəbiyyat dərgisini təsis edib və 2010-cu ilə qədər həmin dərgiyə rəhbərlik edib.

2010-cu ildə II Nəsimi Ədəbiyyat Müsabiqəsində şeir nominasiyasında II yer tutub.

2010-cu ilin may-noyabr aylarında Azad Azərbaycan Televiziyasında "Azərbaycan sirrləri" adlı tarixi-etnoqrafik layihədə redaktor-ssenarist kimi fəaliyyət göstərib.

2011-ci ilin yanvar ayından "Mərkəz" qəzetində fəaliyyətə başlayıb və qəzetin ədəbiyyat səhifəsini hazırlayıb.

2012-ci ilin mart ayından "Ədalət" və "Gündəlik Teleqraf" qəzetləri və Publika.az xəbər potalı ilə əməkdaşlıq edib, "Publika Art" layihəsində redaktor olaraq çalışıb.

2020–2022 "Sputnik-Azərbaycan" Agentliyində (www.sputnik.az) köşə yazarı kimi fəaliyyət göstərib.

Şeirləri ingilis, alman, özbək, rus və fars dillərinə tərcümə
olunub.

#### Redaktor və tərcüməçi kimi fəaliyyəti
2011-ci ildən Qanun (nəşriyyat) ilə tərcüməçi və redaktor kimi əməkdaşlıq edir, 2022-ci ildən Qanun Nəşrlər Evinin "Dinlə Kitab" audio-kitab layihəsinin rəhbəri və nəşriyyatın aparıcı redaktorudur.
2012-ci ildə "Hədəf" Nəşrlərinin baş redaktoru və "Xan" Nəşrlərinin tərcüməçisi işləyib.
2017-ci ilin fevral ayından "TEAS press" Nəşriyyatı ilə tərcüməçi və redaktor kimi əməkdaşlıq edir.
2019–2020-ci illərdə "Mücrü" Nəşriyyatının baş redaktoru kimi fəaliyyət göstərib.

Azərbaycan dilində nəşr olunan 200-dən artıq kitabın redaktoru, 28 kitabın tərcüməçisidir.

#### Ssenarist kimi fəaliyyəti
Azad Azərbaycan Televiziyasında yayımlanan "Azərbaycan sirrləri" adlı tarixi-etnoqrafik layihədə 20 sənədli filmin ssenari müəllifidir.

Müxtəlif sifarişlər əsasında 50-yə yaxın sosial çarx və təbliğat videosunun hazırlanmasında məsləhətçi və ssenarist kimi iştirak edib.

2021-ci ildə Taleh Yüzbəyov, Orxan Mərdan, Pərviz Həsənovla birlikdə Zəhər tuluğu tammetrajlı bədii filminin ssenarisini yazıb. Film Azərbaycanda, Türkiyədə, Rusiyada, Qazaxstanda uğurla nümayiş etdirilib.

2021-ci ildə Əmək və Əhalinin Sosial Müdafiəsi Nazirliyinin dəstəyi ilə ərsəyə gələn "Vətən dastanı" filminin ssenari müəllifidir.

#### Digər fəaliyyətləri
2015-ci ilin oktyabr ayından, 2019-cu ilin yanvar ayınadək Azərbaycan Respublikasının Prezidenti yanında Bilik Fondunun mütəxəsisi vəzifəsində fəaliyyət göstərib.

Müxtəlif vaxtlarda mətn yazarı, kopirayter və SEO mütəxəsisi kimi fəaliyyət göstərib.

## Kitabları

## Tərcümə kitabları
# Bernhard Şlink. Qiraətçi (Fərican Quliyeva ilə birlikdə).
# Ziqmund Freyd. Totem və Tabu.
# Brijit Ober. Doktor Marçın dörd oğlu.
# Fridrix Nitsşe. Dəccal
# Artur Konan Doyl. Baskomb vadisinin sirri
# Artur Konan Doyl. Subay Zadəgan
# Artur Konan Doyl. Polkovnikin ölümü
# Artur Konan Doyl. Detektiv ölüm yatağında
# Artur Konan Doyl. Son Hadisə
# Orhan Aras. Son Cənnət
# Vulf Dorn. Şizofrenik
# Vulf Dorn. Oyunbaz
# Vulf Dorn. Xain ürəyim
# Vulf Dorn. Fobiya
# Vulf Dorn. Gecə qurdlarındır
# Nevzat Kösoğlu. Şəhid Ənvər Paşa
# Əmrah Sərbəs. Hər təmas iz buraxır
# Əmrah Sərbəs. Sonuncu qazıntı
# İmmanuel Kant. Təhsil haqqında
# Con Boyn. Zolaqlı pijamalı oğlan
# Kinsun. Yol sənin içindədir
# Çinar Ata. Sura üfürülənə qədər- Sarı Saltuk
# Borxertdən Borxesə qədər. 10 Hekayə
# Robert Makki. Hekayə
# Robert Makki. Dialoq
# Qrim Qardaşlarının nağılları ilə. Alman dili addım-addım
# Doğan Cücəloğlu. Uğura aparan ailə
# İlbər Ortaylı. Gəl, dünyanı kəşf edək

## Filmoqrafiya
* "Ağstafa sirləri" (Azərbaycan sirləri) 
* "Azərbaycandan çıxan peyğəmbərlər" (Azərbaycan sirləri) 
* "Onunla anladığı şəkildə rəftar edin" 
* "Dostluq əngəllərdən güclüdür" 
* "Gülümsə" 
* "Qızını özünə bənzətmə!" 
* "Vətən dastanı" 
* Zəhər tuluğu

## İstinadlar

## Keçidlər

* Cəlil Cavanşir İTİRİLMİŞ ƏLYAZMA
* Cəlil CAVANŞİR Miladdan sonra
* Cəlil CAVANŞİR. Sola dönmək qadağandır
* Yaradıcılıq fakültəsində Cəlil Cavanşirlə görüş keçirildi — Fotolar
* Cəlil Cavanşirdən 18+ roman gəldi
* "Azğın" təqdim olundu — Fotolar 
*  "Cəlil Cavanşirdən yeni kitab